b'\n_START_ARTICLE_\nSomersetski otok\n_START_SECTION_\nZgodovina\n_START_PARAGRAPH_\nSomersetski otok je leta 1819 kot prvi Evropejec odkril William Edward Parry, ki ga je poimenoval po grofiji Somerset v Angliji. Parryjeva odprava je morala pred obalo otoka zaradi ledu zapustiti ladjo HMS Fury, ki jo je leta 1831 na\xc5\xa1la odprava Johna Rossa, ki je bila pred tem prisiljena nekoliko ju\xc5\xbeneje zapustiti svojo ladjo HMS Victory. Pomor\xc5\xa1\xc4\x8daki so iz lesa HMS Fury zbili domovanje na obali Somersetskega otoka, kjer so na ra\xc4\x8dun zalog z nje pre\xc5\xbeiveli dve zimi preden se je led dovolj umaknil, da so lahko s \xc4\x8dolni z nje odpluli re\xc5\xa1itvi naproti. Kasneje je bila ob ju\xc5\xbeni obali ustanovljena trgovska postojanka Fort Ross, ki pa je bila leta 1946 opu\xc5\xa1\xc4\x8dena in zdaj slu\xc5\xbei le kot prilo\xc5\xbenostno zato\xc4\x8di\xc5\xa1\xc4\x8de za inuitske lovce, razne raziskovalne odprave in turiste.'